Paterna amplia amb classes virtuals l'oferta esportiva de les instal·lacions del nucli urbà
19/12/2019

# Paterna amplia amb classes virtuals l'oferta esportiva de les instal·lacions del nucli urbà

[![Paterna amplia amb classes virtuals l'oferta esportiva de les instal·lacions del nucli urbà](/images/noticias/2019/12/deporte-virtual-gr.jpg)](/images/noticias/2019/12/deporte-virtual-gr.jpg)

19.12.2019

Aquesta iniciativa permet una major personalització de les rutines d'entrenament dels paterners i paterneres

Paterna ha ampliat l'oferta d'activitats dirigides realitzades en les instal·lacions del Nucli urbà gràcies a les classes virtuals, una iniciativa que permet donar més cobertura i opcions als usuaris i usuàries del programa +QVida.  
  
Amb aquesta mesura, tal com ha explicat el Tinent Alcalde d'Esports, José Manuel Mora, “apostem per les noves tecnologies per a facilitar als paterners i paterneres l'accés a activitats esportives dirigides, permetent una major personalització de les rutines d'entrenament”.  
  
Aquestes classes virtuals tenen una duració de 30, 45 o 60 minuts, i, tal com afirma Mora, “permeten oferir un major rang horari i adaptar l'entrenament al dia a dia de cada persona, ja que es mantenen les classes en viu però afegint activitats dirigides de manera virtual que complementen i reforcen l'actual oferta esportiva”.  
  
Les activitats virtuals disponibles són BodyCombat, enfocada als esports de combat, BodyBalance, enfocada a disciplines de cos-ment, i Sh Bam, una activitat dirigida als moviments de ball.  
  
Tal com ha manifestat el Tinent Alcalde d'Esports, “aquesta iniciativa és un al·licient per a la pràctica esportiva, que se suma a l'extensa oferta que ja existeix en les instal·lacions esportives municipals, i que, gràcies a la innovació tecnològica, permetrà que els veïns i veïnes de la ciutat disposen de més opcions per a practicar alguna activitat”.  
  
Els abonats i abonades del programa +QVida poden consultar els horaris de les classes virtuals en el centre de la Piscina Climatitzada Nucli urbà i en la pàgina web de Esport a Paterna.